Diari Oficial de la Generalitat Valenciana


Sumari del DOGV 4200, del 28-02-2002 (2002/2013)

RESOLUCIÓ de 14 de febrer de 2002, de la Direcció General de Personal de la Conselleria de Cultura i Educació, per la qual s'adscriu amb caràcter definitiu als instituts d'Ensenyament Secundari número 15, d'Alacant; número 4, d'Elda, i Leopoldo Querol, de Vinaròs, el professorat afectat per la implantació i el cessament d'ensenyaments de Batxillerat i Formació Professional específica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4200

Data del DOGV
:   28-02-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/2013


Data del document
:   14-02-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * Elda
    * Alacant
    * Vinaròs
    * ensenyament secundari
    * personal docent

RESOLUCIÓ de 14 de febrer de 2002, de la Direcció General de Personal de la Conselleria de Cultura i Educació, per la qual s'adscriu amb caràcter definitiu als instituts d'Ensenyament Secundari número 15, d'Alacant; número 4, d'Elda, i Leopoldo Querol, de Vinaròs, el professorat afectat per la implantació i el cessament d'ensenyaments de Batxillerat i Formació Professional específica. [2002/X2013]
  
L'Ordre de 17 de juliol de 2001, de la Conselleria de Cultura i Educació, modifica la configuració dels instituts d'Ensenyament Secundari de la localitat d'Alacant, núm.15 i Antonio José Cavanilles; dels instituts d'Ensenyament Secundari de la localitat d'Elda, núm. 4 i la Melva, i dels instituts d'Ensenyament Secundari de la localitat de Vinaròs, Leopoldo Querol i José Vilaplana. Els apartats tercer, quart i cinqué de la mencionada ordre establixen el desglossament dels llocs de treball afectats per la implantació i el cessament d'ensenyaments als centres esmentats.
  
La nova situació fa necessària la readscripció del professorat que presta servicis amb caràcter definitiu als instituts d'Ensenyament Secundari afectats: Antonio José Cavanilles (família professional: Edificació i Obra Civil), la Melva (família professional: Comerç i Màrqueting) i José Vilaplana (família professional: Electricitat i Electrònica).
  
La Direcció General Personal, de conformitat amb el que establixen el Decret 557/1960, de 24 de març (BOE de 29 de març); l'Ordre Reglamentària de Desenrotllament, de 4 d'abril de 1970 (BOE de 8 de juny), i la disposició final primera de l'Ordre de 17 de juliol de 2001, ja esmentada, disposa el següent:
  
Primer
  
Destinar definitivament a l'Institut d'Ensenyament Secundari núm. 15, d'Alacant, el professorat afectat pel trasllat dels ensenyaments de la família professional d'Edificació i Obra Civil de l'IES Antonio José Cavanilles, en la manera que figura en l'annex d'esta ordre.
  
Segon
  
Destinar definitivament a l'Institut d'Ensenyament Secundari núm. 4, d'Elda, el professorat afectat pel trasllat dels ensenyaments de la família professional de Comerç i Màrqueting de l'IES la Melva, de la mateixa localitat, en la manera que figura en l'annex d'esta ordre.
  
Tercer
  
Destinar definitivament a l'Institut d'Ensenyament Secundari Leopoldo Querol, de Vinaròs, el professorat afectat pel trasllat dels ensenyaments de la família professional d'Electricitat i Electrònica de l'IES José Vilaplana, també de Vinaròs, en la manera que figura en l'annex d'esta ordre.
  
Quart
  
L'adscripció del professorat a què fa referència esta resolució no suposa cap modificació de la seua situació ni dels drets que els corresponga.
  
Cinqué
  
L'efectivitat d'esta resolució s'entén referida al present curs escolar 2001/2002.
  
Contra esta resolució, que posa fi a la via administrativa, de conformitat amb el que preceptua l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional quinze de la Llei 6/1997, de 14 d'abril, es pot recórrer potestativament en reposició davant la Direcció General de Personal en el termini d'un mes comptat des de l'endemà de la seua publicació en el Diari Oficial de la Generalitat Valenciana, o bé es pot plantejar directament recurs contenciós administratiu davant el Jutjat Contenciós Administratiu de València en el termini de dos mesos comptats des de l'endemà de la seua publicació.